L 42/6 Jurnalul Oficial al Uniunii Europene 16.2.2011 DECIZII DECIZIA 2011/101/PESC A CONSILIULUI din 15 februarie 2011 privind măsuri restrictive împotriva Zimbabwe CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 19 februarie 2004, Consiliul a adoptat Poziția comună 2004/161/PESC de reînnoire a măsurilor restrictive împotriva Zimbabwe (!). (2) Decizia 2010/92/PESC () a Consiliului, adoptată la 15 februarie 2010, a prelungit aplicarea măsurilor restrictive prevăzute în Poziţia comună 2004/161/PESC până la 20 februarie 2011. (3) Pe baza revizuirii Poziţiei comune 2004/161/PESC, aplicarea măsurilor restrictive ar trebui prelungită până la 20 februarie 2012. (4) Totuşi, nu mai există motive pentru menținerea numelor anumitor persoane pe lista de persoane şi entități cărora li se aplică măsurile restrictive prevăzute în Poziţia comună 2004/161/PESC. (5) Măsurile de punere în aplicare ale Uniunii sunt prevăzute în Regulamentul (CE) nr. 314/2004 al Consiliului din 19 februarie 2004 privind anumite măsuri restrictive împotriva Zimbabwe (?), ADOPTĂ PREZENTA DECIZIE: Articolul 1 EI În sensul prezentei decizii, prin „asistenţă tehnică” se înţelege asistența tehnică privind activitățile de reparații, dezvoltare, fabricare, montare, testare, întreținere sau orice alte servicii tehnice, care poate îmbrăca următoarele forme: instruire, consultanță, formare, transmitere de cunoştințe sau calificări operaționale sau servicii de consultanţă; asistența tehnică include asistența verbală. Articolul 2 (1) Sunt interzise vânzarea și furnizarea către Zimbabwe, precum şi transferul și exportul către această țară: JO L 50, 20.2.2004, p. 66. JO L 41, 16.2.2010, p. 6. JO L 55, 24.2.2004, p. 1. (a) de către resortisanți ai statelor membre; (b) de pe teritoriul statelor membre; sau (c) prin utilizarea de nave şi aeronave aflate sub pavilionul unui stat membru, a armamentului şi materialelor conexe de orice tip, inclusiv armele şi munițiile, vehiculele și echipamentele militare, echipa- mentele paramilitare și piesele de schimb pentru acestea, precum şi echipamentele susceptibile de a fi utilizate în scopul represiunii interne, indiferent dacă provin sau nu de pe teritoriul statelor membre. (2)  Sunt interzise: (a) acordarea, vânzarea, furnizarea sau transferul de asistență tehnică, de servicii de brokeraj şi de alte servicii aferente activităților militare şi livrării, fabricării, întreţinerii și utilizării armelor şi materialelor conexe, de orice tip, inclusiv armele şi munițiile, vehiculele și echipamentele militare, echipamentele paramilitare și piesele de schimb pentru acestea, precum şi echipamentele susceptibile de a fi utilizate în scopul represiunii interne, direct sau indirect, către orice persoană, entitate sau organism care se află pe teritoriul statului Zimbabwe sau în scopul utilizării în această țară; (b) acordarea de finanțări sau de asistență financiară în legătură cu activități militare, în special subvenții, împrumuturi sau o asigurare a creditelor de export, cu ocazia oricărei vânzări, furnizări, a oricărui transfer sau export de arme şși de materiale conexe, precum şi în legătură cu echipamente susceptibile de a fi utilizate în scopul represiunii interne, direct sau indirect, către orice persoană, entitate sau organism din Zimbabwe sau în scopul utilizării în această țară. Articolul 3 (1) Articolul 2 nu se aplică: (a) vânzării, furnizării, transferului sau exportului de echi- pamente militare neletale sau de echipamente care pot fi utilizate în scopuri de reprimare internă, destinate exclusiv unor scopuri umanitare sau de protecție sau unor programe ale Organizației Națiunilor Unite și ale UE privind crearea de instituții, sau de material destinat operațiunilor UE şi ale Organizației Națiunilor Unite de gestionare a crizelor;